मिथिला धरोहर : दिल्ली के लाल किला सँ दरभंगा राज के किला ( Darbhanga Kila ) के दीबार नौ फीट ऊंचगर अछि। एकरा रामबाग पैलेस सेहो कहल जाइत अछि। किला के वास्तुकारी मे फतेहपुर सीकरी के बुलंद दरबाजा के झलक देखाइत अछि। मिथिला नरेश कामेश्वर सिंह के पास किला नय छलनी। तत्कालीन अंग्रेजी हुकुमत मिथिलांचल के पूर्ण राज्यक दर्जा नय द रहल छल। एकरे हासिल करवाक इरादा सँ किलाबंदी शुरू कैल गेल छल।
 किला के दिबारक निर्माण लाल ईंट सँ कैल गेल अछि। करीब 85 एकड़ भूखंड के दीबार तीनो दिशा के घेरने रखाने अछि। लंबाई लगभग 500 मीटर अछि। वॉच टावर और गार्ड हाउस सेहो अछि। किला के मुख्य द्वार जेकरा सिंहद्वार कहल जाइत अछि पर वास्तुकला सँ दुर्लभ दृश्य उकेरल गेल अछि। किला के भीतर दिबारक चारु दिस खदाइर (खाई) के निर्माण कैल गेल छल। ओहि समय खदाइर मे बराबर पैइन रहय छल। एना किला आ वस्तुतः राज परिवारक सुरक्षा के लेल कैल गेल छल।
 भारत सरकार के पुरातत्व विभाग 1977-78 मे अहि किला के सर्वेक्षण सेहो केने छल, तहन एकर ऐतिहासिक महत्वता के स्वीकार करैत किला के तुलना दिल्ली के लाल किला सँ केने छल। 